
El comitè de drets humans de l’ONU recrimina a l’Estat espanyol les arbitrarietats en les expulsions d’immigrants i les deportacions de menors. 


Presos i preses en lluita 

Després de 76 dies s'assoleix un acord amb 

EL SÍNDIC DE GREUGES PER LA CONCESSIÓ DEL TERCER GRAU 

Amadeu Casellas posa 
fi a la vaga de fam 


Terrassa/Vallés Occidental - El pas¬ 
sat divendres 5 de setembre, a 
les 14.30, l'Amadeu va finalitzar 
la vaga de fam que venia man¬ 
tenint des del passat dia 22 de 
juny, després d'assolir un acord 
amb el Síndic de Greuges de 
Catalunya, en concret amb 
Ignasi Garcia i Clavel, Director 
de Seguretat Pública i Relacions 
socials. Segons aquests acords, 
quan l'Amadeu es recuperi de la 
llarga vaga de fam que ha pro¬ 
tagonitzat podrà gaudir d'al¬ 
guns permisos. Serà traslladat a 
Can Brians, on li otorgaran el 
reglament de règim penitenciari 
que es coneix com a 100.2, i que 
és un tercer grau restringit, per 
finalment concedir-li el tercer 
grau definitiu.De totes maneres, 
des dels grups de suport" volem 
denunciar també enèrgica¬ 
ment, però, que les autoritats 
penitenciàries i polítiques de 


Catalunya han permès que la 
vaga de fam arribés als 76 dies, 
amb tot el risc i patiment que 
això ha comportat al propi 
Amadeu i als seus familiars. Cal 
no oblidar que hi poden haver 
seqüeles, i que la recuperació 
serà llarga... Anunciem també 
que no dissoldrem els grups de 
suport, i que vetllarem perquè es 
compleixin totes i cada una de 
les promeses fetes a Amadeu. 
Però queden molts altres 
Amadeus a les presons. 
Continuarem denunciant les 
injustícies que pateixen cada 
dia, i continuarem reclamant la 
seva llibertat. Ja aquest mateix 
dimarts s'ha fet una roda de 
premsa per presentar el manifest 
per la llibertat del pres anar¬ 
quista, i no es desconvoquen els 
actes i les accions que hi ha 
preparades. 

Ajuts econòmics al 
butlletí Contra-lnfos 


ESPAI OBERT - C/VIOLANT D’l·lONGRIA, 71, 1r - 
<M> PLAÇA DE SANTS - CADA DIMARTS DE 18 A 21 H 

Oficina d’Okupació 


Antifeixisme 


Nova agressió nazi a barcelona 

Un jove és apunyalat al 
metro d'Urquinaona 


Barcelona.-EI passat dissabte 6 
de setembre, un grup d'unes 8 
o 9 persones d'estètica neonazi 
varen agredir i apunyalar un 
jove antifeixista de 16 anys 
quan es trobava en compa¬ 
nyia del la seva parella i seu 
germà petit de 8 anys, a la 
parada de metro d'Urquina¬ 
ona. Els agressors van increpar 


els joves quan es disposaven a 
baixar del metro, per després 
agredir i apunyalar en Rubén a 
l'espatlla i el tors, pel que va 
haver de ser atès i traslladat en 
ambulància a l'Hospital del Mar 
de Barcelona, on es troba en 
observació per determinar la 
gravetat de les ferides. 

Okupació i centres socials 


Després d’una okupació al barri de les corts 

Els «matons» colpegen algunes persones concentrades 


Una casa és desallotjada 
per un grup de «matons» 


Les Corts/ Barcelona.- El diu¬ 
menge 7 al matí, s'okupava 
una nova casa al barri de Les 
Corts, al carrer Benavent, 25. 
Al cap d'unes hores, després 
d'haver rebut la visita dels 
mossos d'esquadra, i mentre 
es feien feines de neteja a l'in¬ 
terior de la casa, va arribar el 
suposat propietari de l'im¬ 
moble. Després d'intentar 
esbotzar la porta va ame¬ 
naçar la gent que es concen¬ 
trava dins i fora de la casa i va 
marxar. Però al cap d'unes 


hores, cap a qarts de nou del 
vespre, varen aparèixer unes 
10 persones, algunes d'elles 
amb malls i varen destrossar la 
porta de l'entrada. Varen 
colpejar alguns dels concen¬ 
trats i els varen amenaçar per 
tal que no fessin res, alhora 
que desallotjaven per la força 
la gent que hi havia dins la 
casa. Avisada la policia per 
algún veí, aquesta va aparèix¬ 
er i va deixar marxar els 
"matons". 

Els mossos van entrar a l’immoble okupat 

SENSE CAP ORDRE JUDICIAL 


Desallotjament il·legal d’una 
vivenda a Molins 


Molins de res/Baix llobregat.- 
Dijous dia 4 al migdia al carrer 
Anselm Clavé n° 45 un grup 
de joves va reivindicar l'oku- 
pació d’una nova vivenda a 
la vila. De sobte a les 19.00h 
van aparèixer unes 6 furgones 
de mossos antidisturbis, que 
van entrar per darrera la 
vivenda, rebentant-t'ho tot. 
Els 6 joves que es trobaven a 
dins van intentar dialogar 
preguntant si el que volien 
era la identificació i al veure 
els mossos tant rabiosos van 
obrir la porta del davant per 
sortir. Els mossos a empentes i 
crits els van ficar dins la casa 
un altre cop, amenaçant-los i 
intimidant-los. Els van emma¬ 
nillar i els van portar a la 
comissaria de Sant Feliu. El 
procés de la detenció va ser 
completament negligent, 
tant a nivell d'informació al 
grup de suport que es va con¬ 
centrar davant la comissaria 
com a l’hora de aclarir si 


necessitaven una advocada. 
Van sortir en llibertat cap a les 
2 o 3h de la matinada sense 
càrrecs i a l’espera de judici. 

Acció en resposta 

Al dia següent va haver-hi 
una concentració de protes¬ 
ta pel desallotjament il.legal 
davant l'ajuntament. Dues 
persones van entrar a la seu 
d'ICV, que es troba en la 
mateixa plaça, i els van 
començar a escridassar, tot 
seguit una persona va entrar 
tapada i va tirar ous plens de 
pintura. Un dels polítics 
(d'ICV) va agafar a la per¬ 
sona que tirava els ous inten¬ 
tant retenir-la dins la seu, va 
aixecar el braç (com li l'anés 
a pegarji la resta de persones 
que realitzaven l'acció van 
respondre separant el polític 
de la persona que havia tirat 
els ous. No va haver-hi 
detinguts. 

Lluites d’arreu 

Un grup feixista apunyala un jove a Roma 


Roma/Itàlia.- A dos anys de 
l'homicidi de Renato Biagetti, el 
29 d'agost al Parc Schuster va 
tenir lloc un esdeveniment en el 
seu record. Milers de persones 
des de la tarda van compartir a 
través de la música la memòria 
de Renato i el rebuig a la vio¬ 
lència feixista. En tot l'esdeveni¬ 
ment dotzenes de camionetes 
de policia i carabiners van ser 
l'única presència desagrad¬ 
able. Acabat l'esdeveniment, 
al voltant de les 4:30 del matí, 


un grup de més o menys 10 feix¬ 
istes, armats amb ganivets i 
cadenes, van agredir per 
l'esquena i a la foscor del carrer 
Ostiense a quatre companys 
que anaven a buscar el seu 
cotxe. Un dels quatre va ser vil¬ 
ment apunyalat a la cuixa 
dreta i, una vegada al terra, va 
ser colpejat a la cara. Els agres¬ 
sors van fugir immediatament. 
El fet és amb tota evidència 
una reivindicació per part de 
l'extrema dreta del que va 


ocórrer fa dos anys amb l'homi¬ 
cidi de Renato i un costum 
d'aquesta àrea política que ha 
produït, ja nomès a Roma, 
moltes agressions ignorades 
pels mitjans a pesar que van ser 
totes denunciades per les 
forces antifeixistes ciutadanes. 
El 30 d'agost de 2008 es van tro¬ 
bar novament al Parc Schuster 
per una primera manifestació a 
la ciutat. 

Antifascistas de Roma 
+ Contra-lnfos 9/9/08 


El temps 


K&m 


Dimecres 10 


Kcò m 


Dijous 11 



L’agenda 

Dimecres 10 - 18.30h plaça sant jaume - <m> jaume I 

Concentració contra les agressions 
feixistes 

DlIJOUS 11 DE SETEMBE - 17l·l PLAÇA URQUINAONA 

Bloc negre a la manifestació de l’li 

Diumenge 14 de setembre - av. de l’estatut - 
<M> L3 VALLDAURA I L5 HORTA 

Jornada i manifestació en defensa 
de Collserola 

Fins diumenge 14 de setembre - bellvitge - <M> bellvitge 

XI Festes Alternatives de Bellvitge 

Divendres 12 i dissabte 13 de setembre - <M> vallcarca 

Festes Alternatives de Vallcarca 


Edita: Col·lectiu Zitzània des de l’Espai Obert 
www.sindominio.net/zitzania 
zitzania@sindominio.net // 93.530.68.76 (dimarts) 


En defensa dels espais naturals 


Jutgen a vuit persones 
solidàries contra el Caufec 


Esplugues/Baix Llobregat- Dimarts 
9 a les 8h del matí, un grup de 25 
persones es van concentrar 
informant pels carrers del judici, 
durant el mateix dia, a vuit per¬ 
sones contra el Pla Caufec. 
Aquestes vuit, s'havien encade¬ 
nat a bidons de ciment i 
màquines excavadores el dia 20 
de maig en una acció de 
protesta contra el macro pla 
urbanístic. Per cridar l'atenció a 
vianants i conductores, les mar¬ 
quesines dels busos i el sostre de 
la parada del tramvia van ser la 
plataforma des de la qual es 
van veure els domassos i les 
pancartes d'oposició a l'especu¬ 
lació i en defensa de Collserola. 
Cap a les 11 h arribaven a jutjats 
les persones encausades junt a 


una cinquantena més que va 
quedar concentrada davant 
de l’edifici fins a la seva final- 
ització; pancartes i cartells expli¬ 
catius feien visible la concen¬ 
tració. El judici va durar prou de 
4 hores i va quedar vist per sen¬ 
tència. Dels càrrecs de danys, 
desordres, coaccions i desobe¬ 
diència, la fiscal va acabar 
demanant una pena-multa per 
desobediència de 40 dies a raó 
de 3 euros al dia, mentre que 
l'advocat de la part deman¬ 
dant, Sacresa, ha demanat 
també una responsabilitat civil 
de 45000 euros i pena-multa per 
coaccions. Els propers judicis 
s'han de celebrar els dimarts 23 i 
30 de setembre. 

Denúncia a l’inici de les 
obres de Can Bages 


Castellar/Vallès Occidental.- La 
Campanya Aturem Can Bages 
va denunciar en roda de prem¬ 
sa el dimecres 3 de setembre, 
l'inici de les obres d'urbanització 
del nou polígon ubicat a la car¬ 
retera B-124, entre Sabadell i 
Castellar del Vallès. Segons la 
Plataforma, el dia 25 d'agost 
s'inicià el moviment de terres i la 
tala d'arbres. Durant el 
començament de les obres es 
van talar diversos pins, alzines, 
roures i oliveres. A la mateixa 
roda de premsa, la Plataforma 
també va fer públic un comuni¬ 
cat on denuncien diverses irreg¬ 
ularitats comeses per les empre¬ 
ses encarregades de la nova 
urbanització, com la falta de 
senyalització de les obres o la 
barreja d'uralita amb runa i sòl. 
Entre d'altres, també assenyalen 


que «trobem paradoxal que 
l’empresa Greco, un dels gran 
propietaris dels terrenys, encara 
degui 6 milions d'euros per les 
parcel·les de Can Bages que 
l’ajuntament - de Castellar del 
Vallès - els va vendre. 
L’ajuntament però, en comptes 
de forçar una negociació que 
facilités el replantejament del 
projecte, els dóna totes les facil¬ 
itats per començar les obres.» 

La modificació de l’entorn 

El nou polígon afectarà camps 
de conreu (11,5h), zones de 
bosc (6,7h) al Torrent i al Mas de 
Can Bages i a alguna zona més 
amb activitat industrial limitada. 
Més informació: 
www.aturemcanbages.org 
Plataforma Aturem Can Bages 

Lluites laborals 

Durant la presentació de 
nous autobusos 

Boicot a un 
acte de TMB 

Barcelona.- El dijous 4 de 
setembre, al voltant d’uns 
quaranta treballadors i tre¬ 
balladores d’autobusos de 
TMB varen boicotejar un acte 
de presentació de la direcció 
de Transports Metropolitans 
de Barcelona de 7 nous auto¬ 
busos. Els treballadors/es han 
mostrat el seu rebuig a aque¬ 
st acte, a l’Alcalde de 
Barcelona, Jordi Hereu, i a la 
Direcció de TMB, i varen 
denunciar que a partir del 15 
de setembre es reduirà el 
servei en 45 línies d'autobu- 
sos, prolongant encara més 
l’espera dels usuaris/es en les 
parades. Això demostra la 
incoherència de d'empresa, 
que pretén tenir nous auto¬ 
busos, però tenir menys uni¬ 
tats circulant pels carrers de 
Barcelona. El personal de 
Transports Metropolitans de 
Barcelona no creu que la 
gent de la ciutat que hagi 
d'esperar-se més a la parada 
s’acontenti en que l'autobus 
que arribi sigui més nou que 
habitualment. A la vegada, 
també varen denunciar l’a¬ 
comiadament de vuitanta 
nous conductors a finals de 
setembre d’enguany, i varen 
convocar una roda de prem¬ 
sa pel dimarts 9 de setembre 
per aprofundir més sobre les 
línies afectades, sobre les 
conseqüències d’aquesta 
reducció de servei i sobre la 
situació d’estancament de la 
negociació del conveni al 
voltant dels dos dies. 

